פרוטוקול 34 17/10/15

הוועדה התכנסה לאור 2 דברים עיקריים:

1-שיווק פרויקט עלות השחר.

2-חוסר תקשורת עם גורמי היישוב.

1-שיווק פרויקט "עלות השחר: לוועדה נודע שהיישוב פנה לנרשמי פרויקט "עלות השחר" להגיע למשרד בתאריך:25-27/10 , דהיינו עוד 8 ימים מהיום, לחתום על חוזים ולשלם כ115,000 ₪ במזומן וזאת לאחר למעלה מחצי שנה של קיפאון וחוסר מידע לנרשמים הנ"ל.

לאור פניות רבות של נרשמים מודאגים הוועדה החליטה:1-לשלוח מכתב לנרשמים עם עיקרי הבעיות כפי שוועדת ביקורת רואה אותן. 2:לקבוע פגישה עם נציגי הנרשמים ולהעביר להם את הידוע לנו בצורה מורחבת ומסודרת תוך קביעת סדרי עדיפויות-על מה להתעקש ועל מה פחות. 3:לפנות לגורמי היישוב למתן הבהרות,בעיקר עקב רצון הוועדה לדאוג לצרכי היישוב ולנסות למנוע תקלות עתידיות אפשריות לכלל חברי האגודה.

בנוסף נודע לוועדה שצבי צור(היועץ האירגוני)נבחר להיות הפרוייקטור לפרויקט הנ"ל. למיטב ידיעת הוועדה המינוי נעשה ללא מכרז(כידוע לא מדובר כאן על סכום זניח אלא על פרוייקט בהיקף עשרות מליוני שקלים!!!!) , כישוריו הנדל"ניים טעונים בירור במיוחד לאור טיפולו בפרויקט עד היום. כמו"כ הוחלט:הוועדה תבקש לבדוק את החוזה שנעשה עימו לצורך הפרויקט הנ"ל.

2-חוסר תקשורת עם גורמי היישוב: בהסכם שנעשה עם וועד מנהל לפני שלושה חודשים התחייב הוועד לקיים איתנו פגישות עדכון לכל הפחות אחת לחודש.לצערינו מאז אותה פגישה לא נערכה ולו פגישת עדכון אחת! במילים אחרות:הקשר עם וועד מנהל אפילו פחת.

בנוסף: לצערנו גם מכתבינו למזכיר החדש לא זוכים להתייחסות נאותה והערוץ קשר היחיד שיש לנו כיום הוא עם יו"ר וועד מנהל מר עמיחי סולומון.

ברצוננו לציין שהוועדה ביקשה בזמן האחרון לא פעם מסמכים מהותיים הן בנושא התקציב והן בנושא פרויקט "עלות השחר" ועד לרגע זה לא קיבלה ולו מסמך אחד!

הוועדה רואה את ההתעלמות ההולכת ונמשכת מאיתנו בחומרה רבה!

למרות הנ"ל גם לאור המצב הכללי כיום וגם לאור שזו דרכה של הוועדה מאז ומתמיד, הוועדה תמשיך לפעול מתוך אחריות ונחישות אך גם מתוך מתינות ובצורה מכובדת ומכבדת.

כתב:עודד ברטלר

העתק:מזכיר היישוב

יו"ר ועד מנהל

תיק ועדת ביקורת